KYK: Dodetal styg ná motorbom in Somalië | Netwerk24
KYK: Dodetal styg ná motorbom in Somalië
28 Desember 2019 12:46
In die jongste van ’n string dodelike aanvalle het ’n ontploffing in Mogadisjoe, hoofstad van Somalië, Saterdagoggend die lewe van minstens 90 mense geëis.
Die ontploffing waarin talle beseer is, het by ’n besige beheerpunt plaasgevind.
Reddingswerkers het lyke verby die wrak van ’n motor en ’n minibustaxi wat met bloed besmeer was, gedra.
Niemand het onmiddellik verantwoordelikheid vir die ontploffing aanvaar nie, hoewel Al-Sjabaab gereeld sulke aanvalle uitvoer. Al-Sjabaab is ’n Islamitiese groep wat aan Al-Kaïda verbind word en wat probeer om die regering omver te werp wat steun van die Verenigde Nasies geniet.
Die Horing van Afrika word sedert 1991 deur konflik gekenmerk toe stamhoofde die destydse diktator, Siad Barre, uit die kussings gelig en daarna teen mekaar gedraai het.
Sabow Ali (55), ’n ooggetuie wat naby die beheerpunt woon, sê hy het die ontploffing gehoor. Hy het 13 mense getel wat dood is.
“Talle mense wat beseer is, het geskree om hulp, maar die polisie het dadelik begin skiet. Ek is maar eerder weer vinnig huis toe.”
Diegene wat beseer is, is na die Medina-hospitaal vervoer. - Reuters
Kyk hier na nog foto's.
RAW: A massive car bomb exploded at a busy security checkpoint in Somalia's capital Mogadishu, killing at least 73 people. The toll could rise as scores of people were rushed to hospitals. pic.twitter.com/eAvTFRM3D3
LIVE: At least 61 people killed and many others wounded in a car bomb attack in the Somali capital Mogadishu. pic.twitter.com/38y5zLRUeF
Meer oor: Mogadishu
‘Stuur haar terug,’ skree Trump se ondersteuners, en hy sê . . .